เขาใหญ่ ติดอันดับยอดนิยม คนเที่ยวช่วง วันหยุด 
ยอดตาย4วันทะลุ 236,คึกคักส่งท้ายปีเก่าต้อนรับปีใหม่ นักท่องเที่ยวแห่ขึ้นดอยสัมผัสลมหนาว เขาใหญ่ติดอันดับ 1 เที่ยวมากที่สุด ส่วนนักเที่ยวสายบุญไปร่วมงานสวดมนต์ข้ามปี และทำพิธีบายศรีสู่ขวัญผู้สูงอายุ ภาคใต้คนแห่เที่ยวเกาะ กรมเจ้าท่าตรวจเข้มรักษาความปลอดภัย ขณะที่ ปภ.เผย 4 วันยอดตายพุ่ง 236 ราย ยึดรถเมาแล้วขับ 2,729 คัน,ประชาชนต่างเริงร่าในช่วงเทศกาลส่งท้ายปีเก่าต้อนรับปีใหม่ เดินทางไปตามแหล่งท่องเที่ยวสัมผัสลมหนาว และร่วมงานบุญสวดมนต์ข้ามปีกันอย่างคึกคัก ส่งผลให้การจราจรติดขัด เจ้าหน้าที่ระดมกำลังคอยอำนวยความสะดวก และประชาสัมพันธ์เส้นทางเลี่ยง และดูแลป้องกันภัยอาชญากรรม,เสริมมงคลสวดมนต์ข้ามปี,เมื่อเวลา 06.00 น. วันที่ 31 ธ.ค. บรรยากาศการท่องเที่ยว และทำบุญช่วงส่งท้ายปีเก่าต้อนรับปีใหม่ ที่ตัวเมืองเชียงแสน จ.เชียงราย อากาศหนาวเย็นอุณหภูมิ 17 องศาเซลเซียส ท้องฟ้าเปิดมีแสงแดดอ่อนๆนักท่องเที่ยวต่างใส่เสื้อกันหนาว เพื่อสร้างความอบอุ่นให้กับร่างกาย ที่วัดพระธาตุผาเงา พระพุทธิญาณมุนี เจ้าอาวาสวัดพระธาตุผาเงา เจ้าคณะอำเภอเชียงแสน ต.เวียง อ.เชียงแสน จ.เชียงราย เปิดเผยว่า จัดสวดมนต์ข้ามปี ภายใต้แนวคิด เสริมสิริมงคลทั่วไทย ส่งท้ายปีเก่าวิถีไทย ต้อนรับปีใหม่วิถีธรรม เริ่มคืนวันที่ 31 ธ.ค.ถึงเช้าวันที่ 1 ม.ค.2562 พุทธศาสนิกชนทั้งชาวไทย ชาวลาว และนักท่องเที่ยวจำนวนมาก มาร่วมสวดมนต์ข้ามปีกันอย่างคึกคัก ทางวัดจัดตั้งเต็นท์เตรียมไว้ด้านนอกวิหารหลวงพ่อผาเงาให้บริการฟรี เช่นเดียวกับที่วัดพระธาตุดอยพระฌาน อ.แม่ทะ จ.ลำปาง ประชาชนร่วมงานบุญสวดมนต์ข้ามปีอย่างต่อเนื่อง,ไหว้พระขอพรข้ามโขง,ส่วนบรรยากาศสามเหลี่ยมทองคำ อ.เชียงแสน จ.เชียงราย พ.ต.อ.มานพ เสนากูล รอง ผบก.ภ.จ.เชียงราย รรท.ผกก.สภ.เชียงแสน กล่าวว่า ออกตรวจเยี่ยมศูนย์ป้องกัน และลดอุบัติเหตุทางถนนบริการนักท่องเที่ยวบริเวณสถานีตำรวจชุมชนสามเหลี่ยมทองคำ เพื่อเป็นขวัญและกำลังใจให้กับเจ้าหน้าที่ทหาร ตำรวจ อปพร.และเจ้าหน้าที่หน่วยกู้ภัยเวียงผาเงา ปฏิบัติหน้าที่บริการนักท่องเที่ยวอย่างเข้มแข็ง ศูนย์นี้มีนักท่องเที่ยวชาวไทยและชาวต่างชาติมาเที่ยวกันอย่างคึกคักเดินทางไปไหว้พระขอพรปีใหม่จากองค์พระพุทธนวล้านตื้อ ที่สามเหลี่ยมทองคำ และนั่งเรือท่องเที่ยวดูความสวยงามของแม่น้ำโขง และไปขึ้นฝั่งเที่ยวที่เกาะดอนซาว สปป.ลาว เป็นเขตเศรษฐกิจพิเศษของจีน อยู่ตรงข้ามกับสามเหลี่ยมทองคำของไทย,งานประเพณีปีใหม่ม้ง,นายณรงค์ศักดิ์ โอสถธนากร ผวจ.พะเยา เป็นประธานเปิดงานประเพณีปีใหม่ม้ง ประจำปี 2562 ที่บ้านสิบสองพัฒนา ต.ผาช้างน้อย อ.ปง เพื่อส่งเสริมให้ประชาชนร่วมกันอนุรักษ์ สืบสานงานด้านศิลปวัฒนธรรม ประเพณีที่ดีงามเพื่อสร้างสังคมมีความสงบร่มเย็น และมีความสุขอย่างยั่งยืน อีกทั้งเป็นการสนับสนุนการนำทุนทางวัฒนธรรมมาสร้างสรรค์ เพื่อเพิ่มคุณค่าทางสังคมและทางเศรษฐกิจ ภายในงานจัดแสดงศิลปวัฒนธรรมของชาวม้ง สาธิตการละเล่น และกีฬาพื้นบ้าน เล่นลูกข่วง ตีลูกข่าง วิ่งแบกก๋วย ตักน้ำใส่กระบอก โก๋งเก๋ง ตีสะบ้า ยิงหน้าไม้ เป่าลูกดอก โกคาร์ตม้ง การสาธิตและถ่ายทอดภูมิปัญญาของชาวม้ง ขบวนแห่ประเพณี 19 หมู่บ้านจาก อ.ปง อ.เชียงคำ อ.ภูซาง และ อ.ดอกคำใต้ มีประชาชนชาว จ.พะเยา และนักท่องเที่ยวร่วมงานเป็นจำนวนมาก,ตชด.เปิดเต็นท์พักฟรี 100 หลัง,พล.ต.ท.สมพงษ์ ชิงดวง ผบช.ตชด. เป็นประธานในพิธีเปิดเต็นท์จำนวน 100 หลัง ให้นักท่องเที่ยวเข้าพักฟรีที่ฐานปฏิบัติการแม่ของ อ.ปาย จ.แม่ฮ่องสอน ในช่วงเทศกาลส่งท้ายปีเก่าต้อนรับปีใหม่ จากนั้นปล่อยแถวบูรณาการร่วมกับตำรวจตระเวนชายแดน ทหาร ตำรวจภูธรภาค 5 และฝ่ายปกครอง สกัดกั้นรณรงค์ป้องกันปราบปรามปัญหายาเสพติด การลักลอบคนหลบหนีเข้าเมือง และการทำลายทรัพยากรธรรมชาติ พร้อมออกตรวจถนนคนเดิน รวมถึงการอำนวยความสะดวก และรักษาความปลอดภัยให้กับนักท่องเที่ยว,บวงสรวงศาลหลักเมือง,ที่บริเวณศาลหลักเมืองสวรรคโลก ถนนจรดวิถีถ่อง ต.เมืองสวรรคโลก อ.สวรรคโลก จ.สุโขทัย นายสมชาติ ลิมปะพันธุ์ นายกเทศมนตรีเทศบาลเมืองสวรรคโลก นำข้าราชการ พ่อค้า และประชาชนร่วมกันทำบุญตักบาตรข้าวสารอาหารแห้งถวายพระจำนวน 99 รูป รอบศาลหลักเมืองสวรรคโลก เพื่อความเป็นสิริมงคลเนื่องในวันปีใหม่ ทางเทศบาลเมืองสวรรคโลกจัดพิธีสงฆ์ พิธีพราหมณ์ และพิธีบวงสรวงศาลหลักเมืองสวรรคโลกเพื่อความเป็นสิริมงคล นอกจากนี้มีเหล่านางรำ 400 คน รำสักการะศาล หลักเมือง ที่ จ.เพชรบูรณ์ นักท่องเที่ยวแห่ขึ้นวัดผาซ่อนแก้ว อ.เขาค้อ ส่งผลให้รถติดยาวกว่า 10 กม.,ภาคใต้คึกคักแห่เที่ยวเกาะ,บรรยากาศการท่องเที่ยวในภาคใต้ ที่บริเวณท่าเรือทับละมุ อ.ท้ายเหมือง จ.พังงา นักท่องเที่ยวชาวไทยและชาวต่างชาติเดินทางลงเรือที่ท่าเรือทับละมุ เพื่อไปเที่ยวตามเกาะเช่น เกาะสิมิลัน และเกาะสุรินทร์กันอย่างคึกคัก ด้านนายณชพงศ ประนิตย์ ผอ.สำนักงานเจ้าท่าภูมิภาคสาขาพังงา กล่าวว่า ช่วงนี้อยู่ในช่วง 7 วันอันตราย ทางกรมเจ้าท่าเองสั่งการให้ทุกจังหวัดเตรียมความพร้อม โดยเฉพาะท่าเรือนำเที่ยว คอยอำนวยความสะดวก ให้คำแนะนำกับนักท่องเที่ยว พร้อมตรวจอุปกรณ์รักษาความปลอดภัยภายในเรือ เช่น ถังดับเพลิง วิทยุสื่อสาร ถังน้ำมันใต้ท้องเรือ ตรวจทะเบียนเรือ ใบอนุญาตนายท้ายเรือ เสื้อชูชีพต้องได้มาตรฐานรับรองจากกรมเจ้าท่า นักท่องเที่ยวต้องใส่เสื้อชูชีพทุกคนก่อนเรือออกจากท่า และต้องไม่บรรทุกเกินน้ำหนักกว่าปกติ เพื่อสร้างความเชื่อมั่นในการเดินทางไปท่องเที่ยวทางทะเล เช่นเดียวกับที่เกาะหลีเป๊ะ จ.สตูล นักท่องเที่ยวเตรียมมาเคาต์ดาวน์กันอย่างคึกคัก,เที่ยววัดถ้ำเสือทำบุญขอพร,ที่วัดถ้ำเสือวิปัสสนา ต.กระบี่น้อย อ.เมืองกระบี่ นักท่องเที่ยวเดินทางเข้าวัดทำบุญ สักการะสิ่งศักดิ์สิทธิ์ กราบไหว้เทวรูปเจ้าแม่กวนอิม มหาโพธิสัตว์ ทำบุญโลงศพสงเคราะห์แก่ผู้ยากไร้ ทำบุญเสริมตามวันเกิดเสริมดวงชะตาเพื่อความสิริมงคลตลอดปีใหม่ 2562 ขณะที่พระสวดมนต์ให้พรแก่ประชาชนที่เดินทางเข้าวัดทำบุญ ให้มีสุขภาพร่างกายที่สมบูรณ์แข็งแรง ประสบความสำเร็จในหน้าที่การงาน อยู่ดีมีสุข พ้นจากโรคภัย และสิ่งไม่ดีทั้งปวง พรมน้ำมนต์ แก่ผู้ที่ร่วมทำบุญถวายสังฆทาน ขณะเดียวกันจุดคัดกรอง ภายในบริเวณวัด เจ้าหน้าที่เพิ่มความเข้มรักษาความปลอดภัย พร้อมเข้มงวดกับนักท่องเที่ยวหญิงที่นุ่งสั้นเข้าชมวัด จัดเตรียมผ้าคลุม และชุดขาวไว้บริการ,บายศรีสู่ขวัญผู้สูงอายุ,ที่ลานอเนกประสงค์บ้านคำชมพู ต.ภูสิงห์ อ.สหัสขันธ์ จ.กาฬสินธุ์ ว่าที่ร้อยโทอุทิศ คงรอด นายอำเภอสหัสขันธ์ นายอดิศักดิ์ สมคะเณย์ นายกเทศมนตรีตำบลภูสิงห์ นพ.คมกฤษ วิเศษ ผอ.รพ.สหัสขันธ์ พร้อมด้วยกำนัน ผู้ใหญ่บ้าน และประชาชนร่วมพิธีบายศรีสู่ขวัญผู้สูงอายุ เทศกาลส่งท้ายปีเก่าต้อนรับปีใหม่ ทั้งนี้ ยังจัดให้มีการจำหน่ายสินค้าชุมชน การแข่งขันกีฬา และการแสดงพื้นบ้านของคนในชุมชน ส่วนที่บนยอดเขาภูสิงห์ ต.ภูสิงห์ อ.สหัสขันธ์ พระครูสิริพัฒนนิเทศก์ รองเจ้าคณะอำเภอสหัสขันธ์ กล่าวว่า เตรียมความพร้อมรับนักท่องเที่ยวมาเข้าร่วมกิจกรรมสวดมนต์ข้ามปีอย่างยิ่งใหญ่ รวมถึงจุดให้บริการทางขึ้นบันไดสวรรค์ 654 ขั้นสู่ยอดเขา คาดมีผู้เข้าร่วมงานเป็นจำนวนมาก,สวดมนต์เรืองแสงรอบพระธาตุ,ที่วัดหนองแวง พระอารามหลวง ภายในพระมหาธาตุแก่นนคร หรือพระธาตุ 9 ชั้น ริมถนนกลางเมือง ต.ในเมือง อ.เมืองขอนแก่น มีพระบรมสารีริกธาตุประดิษฐานอยู่ภายในพระมหาธาตุแก่นนคร ที่บริเวณชั้น 1 และชั้นที่ 9 ในทุกๆปีจะมีนักท่องเที่ยวและชาวพุทธเดินทางมาร่วมทำบุญ และสวดมนต์ข้ามปีเป็นจำนวนมาก สำหรับปีนี้ทางวัดจัดขึ้นภายใต้แนวความคิด สวดมนต์เรืองแสง ส่งท้ายปีเก่าวิถีไทย ต้อนรับปีใหม่วิถีพุทธ ลด ละ เลิก อบายมุข ผู้ร่วมสวดมนต์ข้ามปีเรืองแสงสามารถบูชาเทียนไฟฟ้า และนำไปเปิดขณะสวดมนต์ จะทำให้พื้นที่รอบๆพระมหาธาตุแก่นนคร มีประกายแสงออกมาเหมือนกับกำลังเรืองแสง สร้างบรรยากาศของกิจกรรม ขณะสวดมนต์ ข้ามปีให้มีความแปลกใหม่ดึงดูดเยาวชน และวัยรุ่นสมัยใหม่หันหน้าเข้าวัด เช่นเดียวกับที่วัดพระธาตุพนมวรมหาวิหาร อ.ธาตุพรม จ.นครพนม ชาวพุทธต่างเข้ามา ไหว้องค์พระธาตุ เสริมสิริมงคลช่วงปีใหม่,ชมพรรณไม้เซลฟี่ดอกทิวลิป,ที่บึงทุ่งสร้าง ต.ในเมือง อ.เมืองขอนแก่น จัดงานมหัศจรรย์พรรณไม้นานาชาติตั้งแต่วันที่ 17 ธ.ค.2561 ไปจนถึงวันที่ 3 ม.ค.2562 มีนักท่องเที่ยวทั้งชาวไทยและชาวต่างชาติหลายหมื่นคนทยอยเดินทางมาชมความสวยงามของพันธุ์ไม้นานาชนิด ทั้งพันธุ์ไม้เมืองหนาว พันธุ์ไม้เมืองร้อน โดยแต่ละชนิดมีความแปลกตา สีสันสวยงามกว่า 2 แสนต้น จุดที่นักท่องเที่ยวชื่นชอบและถ่ายรูปเซลฟี่มากที่สุดคือ ทุ่งดอกทิวลิป และลิลลี่ สีสันสวยงาม เพื่อบันทึกภาพเก็บไว้เป็นที่ระลึก ส่วนที่ทุ่งดาวเรือง ต.หนองบัว อ.ภูเรือ จ.เลย นักท่องเที่ยวจอดรถแวะชมทุ่งดอกดาวเรือง ออกดอกเหลืองอร่ามอย่างสวยงามบนเนื้อที่ 10 ไร่,ทะลักชมวิว ผามออีแดง,ที่จุดชมวิวผามออีแดง อุทยานแห่งชาติเขาพระวิหาร อ.กันทรลักษ์ จ.ศรีสะเกษ อากาศหนาว อุณหภูมิ 13 องศาเซลเซียส ลมแรง ยังอยู่ในช่วงวันหยุดยาวเทศกาลปีใหม่ นักท่องเที่ยวยังแห่กันขึ้นเที่ยวชมทิวทัศน์ตะวันขึ้นสามแผ่นดินกันหนาแน่น ส่งผลให้การจราจรติดขัด จุดจอดรถไม่เพียงพอ เจ้าหน้าที่จัดให้จอดริมถนนยาวกว่า 2 กม. เช่นเดียวกับที่อุทยานแห่งชาติผาแต้ม อ.โขงเจียม จ.อุบลราชธานี นักท่องเที่ยวมาตั้งเต็นท์พักแรมเพื่อรอรับแสงแรกก่อนใครในสยาม ที่ จ.ชัยภูมิ จัดงาน แสง สี เสียง มอหินขาว สโตนเฮนจ์เมืองไทย ต้อนรับปีใหม่ ที่อุทยานแห่งชาติภูแลคา ขณะเดียวกันที่ จ.บึงกาฬ จัดงาน มหัศจรรย์บัวริมบึง@หนองเลิง นักท่องเที่ยวมาชมบัวแดงกลายพันธุ์เป็นสีชมพูเบ่งบานในเนื้อที่กว่า 700 ไร่,ชาวลาวช็อปตลาดอินโดจีน,จ.มุกดาหาร นักท่องเที่ยวชาวสะหวันนะเขต สปป.ลาว ต่างพากันเดินทางมุ่งหน้าเข้ามาจับจ่ายเลือกซื้อสิ้นค้าที่บริเวณตลาดอินโดจีน ตลอดจนเดินทางมาทำบุญกันที่วัดรอยพระพุทธบาทภูมโนรมย์ และองค์พญาศรีมุกดามหามุนีนีลปาลนาคราช หรือปู่ศรีมุกดา ต.นาสีนวล อ.เมืองมุกดาหาร แล้วแวะไปที่วัดรอยพระพุทธบาทภูมโนรมย์ เป็นจุดชมวิวแม่น้ำโขงที่สวยงาม โดยเฉพาะช่วงเย็นจะมองเห็นสะพานข้ามมิตรภาพไทย-ลาว แห่งที่สอง หอแก้วมุกดาหาร และลำน้ำโขงที่ทอดยาวสุดลูกหูลูกตา เป็นจุดสุดแดนประเทศไทย,ตำรวจแจกข้าวจี่แก้หลับใน,ที่จุดบริการจราจร ถนนมิตรภาพ บริเวณหน้าศูนย์จำหน่ายสินค้าโอทอป อ.เมืองหนองคาย พล.ต.ต.ไพศาล ลือสมบูรณ์ ผบก.ภ.จ.หนองคาย พ.ต.อ.เกษม มุทาพร ผกก.สภ.เมืองหนองคาย พร้อมเจ้าหน้าที่ตำรวจและแม่บ้านตำรวจนำข้าวจี่ทาไข่ 400 ก้อน บรรจุลงกล่องแล้วนำออกไปแจกจ่ายให้กับประชาชนผู้ใช้รถใช้ถนนที่เดินทางมุ่งหน้าเข้าสู่ตัวเมืองหนองคาย พล.ต.ต.ไพศาลกล่าวว่า ตำรวจและกลุ่มแม่บ้านตำรวจจัดทำข้าวจี่ 400 ก้อนเพื่อนำไปแจกจ่าย เพราะข้าวจี่เป็นวัฒนธรรมการกินของชาวอีสาน ด้วยความร้อนของข้าวจี่จะทำให้ร่างกายอบอุ่น ข้าวจี่ทาไข่ยังให้พลังงานสูง และการเคี้ยวข้าวจี่จะทำให้เพลินไม่รู้สึกง่วง ประสาทตื่นตัว เพื่อลดอุบัติเหตุจากการขับขี่แล้วหลับในได้,เยี่ยมชมฮิปโป แม่มะลิ,นายอรรถพร ศรีเหรัญ ผอ.สวนสัตว์เปิดเขาเขียว อ.ศรีราชา จ.ชลบุรี เปิดเผยว่า ที่บริเวณส่วนแสดงฮิปโปโปเตมัสคึกคักไปด้วยนักท่องเที่ยวทั้งชาวไทยและชาวต่างชาติ ต่างให้ความสนใจเข้ามาเยี่ยมชมแม่มะลิ ฮิปโปโปเตมัส ขวัญใจมหาชน วัย 52 ปี ย้ายมาจากสวนสัตว์ดุสิต หรือเขาดินวนา มาอยู่ที่สวนสัตว์เปิดเขาเขียว แม่มะลิเป็นฮิปโปโปเตมัสที่มีอายุมากที่สุดในประเทศไทย สวนสัตว์เปิดเขาเขียวเอาใจแฟนคลับเป็นพิเศษสุด เพียงนำภาพที่ถ่ายร่วมกับแม่มะลิที่สวนสัตว์ดุสิต มาแลกรับเสื้อยืด FC แม่มะลิฟรี ที่ส่วนแสดงฮิปโปโปเตมัส จนถึงวันที่ 2 ม.ค.2562 และสวนสัตว์เตรียมกิจกรรมต่างๆ ไว้มากมาย อาทิ การแสดงดนตรีในสวน สักการะพระบรมสารีริกธาตุจากประเทศศรีลังกา เพื่อความเป็นสิริมงคลในช่วงปีใหม่,บางแสนคนแน่นชายหาด,ที่ชายหาดบางแสน ต.แสนสุข อ.เมืองชลบุรี ประชาชนเดินทางมาพักผ่อนชายหาดบางแสนกันจนแน่น ทำให้การจราจรติดขัด ส่วนที่วัดห้วยมงคล ต.ทับใต้ อ.หัวหิน จ.ประจวบคีรีขันธ์ พระครูปภัสสร–วรพินิจ (อาจารย์ไพโรจน์) เจ้าอาวาสวัดห้วยมงคล เจ้าคณะตำบลทับใต้ พร้อมพระสงฆ์ 108 รูป สวดเจริญพระพุทธมนต์เสริมสิริมงคลให้ประชาชนในวันส่งท้ายปีเก่าต้อนรับปีใหม่ ท่ามกลางศิษยานุศิษย์และนักท่องเที่ยวทั้งชาวไทยและต่างชาติจำนวนมาก เช่นเดียวกับที่วัดไชโยวรวิหาร อ.ไชโย จ.อ่างทอง,เขาใหญ่ ติดอันดับ 1 เที่ยว,นายทรงธรรม สุขสว่าง ผอ.สำนักอุทยานแห่ง ชาติ กรมอุทยานแห่งชาติ สัตว์ป่าและพันธุ์พืช เปิดเผยว่า ช่วงเทศกาลปีใหม่มีประชาชนเดินทางเข้าไปท่องเที่ยวในพื้นที่อุทยานฯเป็นจำนวนมาก อุทยานฯยอดนิยม 10 อันดับที่ประชาชนเข้าไปท่องเที่ยวมากที่สุด ได้แก่ 1.อุทยานฯ เขาใหญ่ จ.นครราชสีมา 2.อุทยานฯ อินทนนท์ จ.เชียงใหม่ 3.ถ้ำหลวง-ขุนน้ำนางนอน (เตรียมการประกาศอุทยานฯ) จ.เชียงราย 4.อุทยานเขาแหลมหญ้า- หมู่เกาะเสม็ด จ.ระยอง 5.อุทยานฯ ภูหินร่องกล้า 6.อุทยานฯ ภูเรือ จ.เลย 7.อุทยานฯ น้ำตกพลิ้ว จ.จันทบุรี 8.อุทยานฯเอราวัณ จ.กาญจนบุรี 9.อุทยานฯหาดนพรัตน์ธารา-หมู่เกาะพีพี จ.กระบี่ และ 10. อุทยานฯเขาพระวิหาร จ.ศรีสะเกษ สำหรับการเข้าไปท่องเที่ยวในพื้นที่อุทยานฯ ขอให้ประชาชนปฏิบัติตามระเบียบข้อบังคับ และคำแนะนำของเจ้าหน้าที่อย่างเข้มงวด งดให้อาหารสัตว์ป่า งดการใช้ถุงพลาสติกและโฟม ส่งผลกระทบต่อสภาพแวดล้อม และเป็นอันตราย ต่อสัตว์ป่า เจ้าหน้าที่คอยดูแลอำนวยความสะดวกและดูแลความปลอดภัยในช่วงเทศกาลปีใหม่นี้อย่างเต็มที่,เก๋งพุ่งชนอาสามูลนิธิฯดับ,อุบัติเหตุส่งท้ายปีเก่าเกิดขึ้นเมื่อเวลา 20.30 น. วันที่ 30 ธ.ค. พ.ต.ท.นพดล แก้วชนะ สว.(สอบสวน) สภ.ลำปลายมาศ จ.บุรีรัมย์ ไปตรวจสอบเหตุรถเก๋งพุ่งชนเต็นท์บริการประชาชนช่วงเทศกาล 7 วันอันตราย บริเวณ 3 แยกหนองคู ถนนเส้นลำปลายมาศ-ชุมพวง เขตเทศบาลลำปลายมาศ พบรถเก๋งพุ่งชนเต็นท์พังเสียหาย และชนนายสมชาย สายกระสุน อายุ 36 ปี เจ้าหน้าที่มูลนิธิสยามรวมใจปู่อินทร์ บาดเจ็บนำส่ง รพ.ต่อมาเสียชีวิต ตรวจสอบภายในรถพบชายวัยรุ่น 2 คน ยังอยู่ในสภาพเมาสุราพูดจาไม่รู้เรื่อง ส่วนคนขับหลบหนีไป สอบถามเจ้าหน้าที่มูลนิธิสยามรวมใจปู่อินทร์ ทราบว่า ช่วงเกิดเหตุมีเจ้าหน้าที่อยู่ด้วยกัน 3 คน เห็นรถยนต์คันดังกล่าวขับส่ายไปมา แล้วเสียหลักพุ่งชนเข้ามาในเต็นท์จุดบริการประชาชน ผู้ตายหนีไม่ทันถูกรถชนเสียชีวิต หลังเกิดเหตุคนขับเปิดประตูแล้ววิ่งหนีหายไป 20 นาที แล้ววิ่งกลับมาจุดเกิดเหตุทราบชื่อนายเอ็ม พยายามเข้าช่วยเหลือผู้บาดเจ็บ ตำรวจคุมตัวส่งดำเนินคดี,น้องมิลค์ แชมป์โดรนดีขึ้น,จากอุบัติเหตุรถชนกันทำให้ ด.ญ.วรรรญา หรือน้องมิลค์ วรรณผ่อง นักแข่งโดรนทีมชาติไทย ระดับแชมป์โลก นั่งอยู่ในรถกระบะได้รับบาดเจ็บ ตับถูกการกระแทกมีเลือดไหลในช่องท้อง เหตุเกิดที่ถนนเพชรเกษมขาลงใต้ บริเวณตรงข้ามปั๊มน้ำมันพีที เลยโรงพยาบาลทับสะแก จ.ประจวบคีรีขันธ์ ล่าสุดนพ.สามารถ ถิระศักดิ์ นายแพทย์สาธารณสุขจังหวัดประจวบคีรีขันธ์ พร้อมเจ้าหน้าที่เข้าเยี่ยมน้องมิลค์รักษาตัวอยู่ที่ตึกศัลยกรรม รพ.ประจวบคีรีขันธ์ แพทย์ระบุอาการปลอดภัยแล้ว น้องมิลค์เปิดเผยว่า ช่วงเกิดเหตุ ลุงขับรถไปธุระ ตนนั่งอยู่เบาะหลังไม่ได้หลับคุยเล่นกับพี่สาว เห็นมีรถไล่ตามหลังแล้วพุ่งชนอย่างแรง ทำให้รถหมุนชนกับต้นไม้ข้างทางได้รับบาดเจ็บ หลังจากนี้ต้องกลับไปซ้อมเพื่อเตรียมแข่งขันรายการแรกของปี อยากขอกำลังใจจากแฟนคลับชาวไทย ให้ช่วยติดตามผลงานของตนด้วย,4 วันยอดตายพุ่ง 236 ราย,ที่กรมป้องกันและบรรเทาสาธารณภัย (ปภ.) นายประสาร มหาลี้ตระกูล อธิบดีกรมคุมประพฤติ แถลงสรุปผลการดำเนินงานของศูนย์อำนวยการป้องกัน และลดอุบัติเหตุทางถนนช่วงเทศกาลปีใหม่ว่า วันที่ 4 ของการรณรงค์เกิดอุบัติเหตุ 561 ครั้ง ผู้เสียชีวิต 51 ราย ผู้บาดเจ็บ 578 คน สาเหตุที่ทำให้เกิดอุบัติเหตุสูงสุด ได้แก่ ดื่มแล้วขับ ขับรถเร็วเกินกำหนด ยานพาหนะที่เกิดอุบัติเหตุสูงสุด ได้แก่ รถ จยย. รถกระบะมีผู้ถูกดำเนินคดีรวม 177,400 ราย ผิดฐานไม่สวมหมวกนิรภัย 51,039 ราย ไม่มีใบขับขี่ 43,799 ราย จังหวัดที่เกิดอุบัติเหตุสูงสุดคือสงขลา 23 ครั้ง จังหวัดที่มีผู้เสียชีวิตสูงสุดคือนครราชสีมา 5 ราย จังหวัดที่มีผู้บาดเจ็บสูงสุด ได้แก่ สงขลา 24 คน สรุปอุบัติเหตุทางถนนสะสม 4 วัน ตั้งแต่วันที่ 27-30 ธ.ค. เกิดอุบัติเหตุรวม 2,194 ครั้ง ผู้เสียชีวิตรวม 236 ราย ผู้บาดเจ็บรวม 2,265 คน จังหวัดที่ไม่มีผู้เสียชีวิตหรือตายเป็นศูนย์มี 13 จังหวัด จังหวัดที่เกิดอุบัติเหตุสะสมสูงสุด ได้แก่ เชียงใหม่ 77 ครั้ง จังหวัดที่มีผู้เสียชีวิตสะสมสูงสุด ได้แก่ เชียงใหม่ และนครราชสีมา จังหวัดละ 12 ราย,นายประสารกล่าวอีกว่า จากข้อมูลสถิติอุบัติเหตุ สาเหตุหลักมาจากการขับรถเร็ว เมาสุราในวันเฉลิมฉลองส่งท้ายปีเก่าต้อนรับปีใหม่ หลายพื้นที่จะจัดงานรื่นเริง ศปภ.สั่งการให้จังหวัดเพิ่มความเข้มข้นในการปฏิบัติการของจุดตรวจ และด่านชุมชน โดยเฉพาะบริเวณรอบพื้นที่จัดงานรื่นเริง เคาต์ดาวน์ และสถานบันเทิง ให้เข้มงวดการบังคับใช้กฎหมาย และเรียกตรวจวัดระดับแอลกอฮอล์,ยึดรถแล้ว 2,729 คัน,พ.อ.หญิง ศิริจันทร์ งาทอง รอง โฆษก คสช. กล่าวถึง การป้องกันและลดอุบัติเหตุช่วงปีใหม่ ตามมาตรการ ดื่มไม่ขับ จับยึดรถ เมื่อวันที่ 30 ธ.ค. เป็นวันที่ 4 ว่า เจ้าหน้าที่ตรวจพบผู้กระทำผิดในลักษณะที่สุ่มเสี่ยงต่อการเกิดอุบัติเหตุ พบมีรถ จยย.กระทำความผิด 34,257 ครั้ง ยึดรถไว้ 709 คัน ส่งผู้กระทำผิดดำเนินคดี 27,766 คน ส่วนรถโดยสารสาธารณะและรถยนต์ส่วนบุคคล พบการกระทำผิด 21,837 ครั้ง เจ้าหน้าที่ยึดใบขับขี่ 446 คน รถยนต์ 272 คัน ส่งผู้กระทำความผิดดำเนินคดี 15,655 คน ตลอด 4 วันที่ผ่านมา คือตั้งแต่วันที่ 27-30 ธ.ค. เจ้าหน้าที่เก็บรักษารถที่ฝ่าฝืนมาตรการดื่มไม่ขับไว้แล้ว 2,729 คัน (แยกเป็นรถ จยย. 1,945 คัน รถยนต์ 784 คัน) ยึดใบขับขี่ 4,326 คน ส่งดำเนินคดีกับผู้กระทำผิด 103,913 คน (เป็นรถ จยย. 63,240 คัน รถโดยสารสาธารณะ/ รถยนต์ส่วนบุคคล 40,673 คัน)
คึกคักส่งท้ายปีเก่าต้อนรับปีใหม่ นักท่องเที่ยวแห่ขึ้นดอยสัมผัสลมหนาว เขาใหญ่ติดอันดับ 1 เที่ยวมากที่สุด ส่วนนักเที่ยวสายบุญไปร่วมงานสวดมนต์ข้ามปี และทำพิธีบายศรีสู่ขวัญผู้สูงอายุ
เทศกาลปีใหม่,ปีใหม่ 2562,ท่องเที่ยวปีใหม่,เขาใหญ่,ข่าวหน้า1,ข่าวทั่วไป